Katedralo de Leono (Nikaragvo)

La Katedralo de Leono, ankaŭ konata kiel Katedrala Baziliko de la Ĉieliro de Leono, estas barokstila kolonia katedralo situanta en la Departemento Leono, Nikaragvo. Ĝia konstruado daŭris de 1747 al 1814, kvankam erare oni asertas ke ĝi estis finkonstruita en 1860; ĝi estis konsekrita de la Episkopo Bernardo Piñol y Aycinena en 1860 kaj altigita al Granda baziliko de la papo Pio la 9-a la 20-an de novembro samjare, ekde kiam la urbo Leono havas la privilegion gastigi la plej grandan bazilikon en Centrameriko kaj unu el la plej riĉe ornamitaj de Ameriko. Pro ĝia alta arta valoro, kultura kaj historia, la 28-an de junio 2011, ĝi estis aldonita de Unesko en la listo de Monda heredaĵo, estante la dua en la historio de tiu lando.